Основни Барања преточени во Предлогот

1. **Укинување на принципот испит, проверка на знаења и сл.**

Без полагање на испит за оние кои веќе ги поседуваат уверенијата, заклучно со 31.12.2017 година, зошто тие се стекнати со услови претходно определени со закон, а согласно тоа и се однесуваат во економијата и бизнисот, работат во фирми или отвориле бироа. Некои бироа, па и сметководители веќе работат и пред законот 30 години – успешно и од општествен интерес исправно. Нема сериозни судски податоци како показатели дека досега сметководителите и без полагање и проверка работеле неисправно, во откриените и процесирани стопански престапи каде сметководителот е посочен за виновен. Целиот влог кој го стекнале, работејќи 5-10-20-30 години, сега благодарение на вака поставен закон, се доведува во прашање.

1. **Контрола да постои само во делот на организација на фелата и нејзино однесување во стопанството, но не и во делот за водење на сметководство.**

Поради непрецизност, неутврдена регулатива и методологија, во кој дел контролата би била насочена и непостоење на Правилник за контрола и сл. За начинот и исправноста на водењето на сметководство веќе има закон и надлежни државни институции кои се грижат за негово спроведување и во случај на прекршоци, негово санкционирање поставени од страна на државата. Во случајов има удвојување на контрола, а со тоа и можност за двојни казнувања.

1. **КПУ – со турнус на 7 години со часови за сметководител 140 а за овластен 210, без испит односно проверка на знаења.**

Континуирано професионалното усовршување да биде на 7 години со вкупно 210 часови за овластени сметководители односно 140 часови за сметководители, после кое ке може да го продолжи сопственото уверение, т.е. се стекнува со право на продолжување, упис во регистар. Ваквата практика е веќе присутна во другите професии, кај лекарите, стоматолозите, фармацевтите и не гледаме причина зошто сличен модел да не се применува, со оглед дека и тие работат исклучиво чувствителна материја, па таа е на рок од 7 години. Затоа сметаме дека и во нашата професија може да се примени овој модел.

1. **Само, вработен со полно работно време сметководител составува и потпишува годишна сметка и финансиски извештаи.**

Исклучување на нелојалната конкуренција од професија со тоа и спречување на даночна евазија. Ќе немаат можност да потпишуваат пензионери, вработени со договор на дело, или пак внатрешно вработени со скратено работно време, кое сега е практика, на 1, на 2 часа, на 4 неделно и т.н., а во суштина доработуваат во домашни услови и се однесуваат нелојално во однос на вршење на нерегистрирана дејност, истовремено тие истите на овој начин се нелојална конкуренција на пазарот кои за разлика од нив регестрираните според овој закон, мораат да обезбедуваат влогови, ресурси, енергија, лиценци, осигурување од штетен настан како заштита, закупнини, основаат друштва и како такви одговараат во системот , плакаат даноци, подлегнуваат на строги норми и казни, од овој и други закони.

1. **Изедначување на правата на ТП и ТД како правни субјекти за вршење на сметководствени работи.**

Со оваа измена се изедначуваат правата на ТП со Друштвата за водење на сметководствени работи, во делот за работа со ист вид на правни субјекти (обврзници за водење на сметководство), а во делот кој им се разликува, а тоа е водењето на АД, сметководственото биро ( кое е ТД – ДООЕЛ или ДОО ) да има уште еден вработен сметководител најмалку. Доколку некое сметководствено биро има намера да му врши сметководствени услуги на правно лице АД, во тој случај да мора задолжително да има уште најмалку 1 вработен сметководител.

1. **Управител – овластено лице на правниот субјект, да нема право на составување и потпис на годишна сметка и финансови извештаи во ЦРРМ како и сите видови даночни пријави и обрасци во УЈП на местото сметководител.**

Досега во практиката во УЈП и во ЦРРМ се прифаќаше потпишување на сметководствена документација, Пријави, Годишна сметка и тн. од страна на Управителот на друштвото, на позицијата СМЕТКОВОДИТЕЛ.и тоа независно кој ја обработувал материјата во неа.За тоа не се знае.Со тоа се дозволува од една страна некомпетентно и неовластено лице, нерегистрирано, нелиценцирано лице да пополнува и потпишува, од друга страна, точност и одговорност, од трета нелојална конкуренција. Сметководители вработени во државни институции во своето слободно време ги обработуваат документите дома или кај обврзниците за водење на сметководство, во нивни простории, канцеларии, а верификацијата на докуметите ја оставруваа со ПОТПИС обезбеден од УПРАВИТЕЛОТ. Крајно некоректно, неконкурентно, нелојално и непрофесионално на професијата. Овој оставен простор создава нездрава пазарна позиција на оние кои тоа го прават според Законот. Имплементацијата на овој член ќе ги реши сите дилеми и прашања како за професионалноста така и за не/лојалната конкуренција.

Од друга страна се кршат, не се спроведуваат одредбите од член 476 и член 477 од Законот за трговски друштва.

1. **Да се брише одредбата за ограничување на сметководителите - сопственици со над 2% од влогот во друштвата за водење на сметководствени работи.**

Ова ограничување е против-уставно, од апект на презумција на невиност, априори се определува дека некој ке стори кривично дело, па оваа мерка би го спречила. Но, зошто не е така, на пример случајот кога според законот за ТД е овозможено исто физичко лице да биде и ОСНОВАЧ и УПРАВИТЕЛ. Зарем не важи истата релација во овој случај. Сметаме дека оправдано и од друг аспект, а тоа е задолжителното осигурување од штетен настан кој е до 20 000 евра, кој мора да го имаат правните субјекти за вршење на сметководствени работи.

1. **Намалување на сите казни за 50%**

Сметаме дека казните се превисоки и не се одмерени по големина на субјекти, би требало да бидат најмалку двојно намалени до наредни промени кои би се појавиле како потребни согласно практиката во иднина.

Предлагачи:

* Иницијативна работна група – сметководители и овластени сметководители
* Комора на сметководители и овластени сметководители на РМ
* Институт на сметководители и овластени сметководители на РМ
* Министерство за финансии на РМ
* Влада на РМ

ПРЕДЛОГ НА ЗАКОН

ЗА ИЗМЕНУВАЊЕ НА ЗАКОНОТ ЗА ВРШЕЊЕ НА СМЕТКОВОДСТВЕНИ РАБОТИ

Скопје, Септември 2017

ДО

ПРЕТСЕДАТЕЛОТ НА СОБРАНИЕТО

НА РЕПУБЛИКА МАКЕДОНИЈА

Врз основа на член 71, став 1 од Уставот на Република Македонија и членовите 132, 137 и 170 од Деловникот на Собранието на Република Македонија, Ви поднесуваме Предлог на Закон за изменување на Законот за вршење на сметководствени работи по скратена постапка.

Согласно член 134 од Деловникот за работа на Собранието, како овластен претставник на предлагачот се определува пратеникот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, а за заменик пратеникот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ИНИЦИЈАТИВНА РАБОТНА ГРУПА

НА СМЕТКОВОДИТЕЛИ И ОВЛАСТЕНИ СМЕТКОВОДИТЕЛИ НА РМ

ПОДНОСИТЕЛИ НА ПРЕДЛОГ ИЗМЕНИТЕ НА ЗАКОНОТ

inicijativna.rabotna.grupa@gmail.com

1) 0101702 ИВАНА ПЕТКОВСКА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ivanapetkovska86@yahoo.com ‎

2) 0102827 СНЕЖАНА ТОНЕВА КУЗМАНОВА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sneze\_kuzmanova@yahoo.com

‎ 3) 0103273 МАРТИН ЏОНИ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

martin@dzokoko.com.mk

4) 0101039 ЕЛИЗАБЕТА КАЛАЧОВСКА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

elibeli36@gmail.com

5) 0100259 БИЛЈАНА КИСЕЛИЧКИ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kiselicki@kaveta.com.mk

6) 0103873 СИМОНИДА ГЕОРГИЕВСКА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

simonida.georgievska@t-home.mk ‎

7) 0100283 ЈОВАН ЛЕКОВСКИ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

joco\_schumi@yahoo.com

8) ‎0102296 ЕЛИЗАБЕТА МИЛАДИНОВСКА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

emiladinovska@yahoo.com

9) 0103466 ЃОРГИ ГРКОВСКИ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

grkovski@gmail.com

10) 0201625 ДИМИТАР ИЛЧОВ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dilccov@gmail.com

ИНИЦИЈАТИВАТА ЈА ПОДРЖУВААТ:

* Комора на сметководители и овластени сметководители

Претседател \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Институт на сметководители и овластени сметководители

Претседател \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Министерство за финансии на РМ

Овластено лице \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Влада на РМ

Овластено лице \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ВОВЕД

**I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ПРЕДЛОГ ИЗМЕНИТЕ НА ЗАКОНОТ И ПРИЧИНИ ЗА НЕГОВО ДОНЕСУВАЊЕ**

Со Законот за вршење на сметководствени работи во понатамошниот текст ЗВСР донесен во 2012 година и со сите негови измени и дополнувања е уреден, начинот, методологија, условите и развојот на сметководствената професија. Во 5 годишната практика на ЗВСР, се појавија одредени слабости кои генерираат незадоволства кај вршителите на сметководствени работи со што се создаде клима и потреба за барање на промени во истиот, во интерес на унапредување на самата професија воопшто.

Иницијативната работна група по двомесечни консултации констатираше повеќе недоречености во ЗВСР, кои искристализираа во предлог решенија за отстранување на тие состојби во правец на унапредување на сметководствената дејност, како професија со особено значење како за стопанствениците така и државата.

Со предлог решенијата ќе се овозможи исфрлање на нелојалната конкуренција во овој сектор, намалување на можностите за опструкции во бизнис релациите, поставување на професијата на вистинско место во стопанството, зголемување на довербата и јакнење на општеството во целина.

**II. ЦЕЛИ, НАЧЕЛА И ОСНОВНИ ПРИНЦИПИ**

Основна цел на предлог измените се сотои во отстранување на лоцираните недоследности и слабости, како и нотирање на пропорционални права на вршителите на сметководствени работи во ЗВСР.

Адаптација на ЗВСР со сродните , слични и други професии како интегрален дел од севкупните стопански текови во целина.

Отстранување на нелојална конкуренција во професијата.

**III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОНОТ ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Спроведувањето на Законот не предизвикува финансиски последици врз Буџетот на Република Македонија и другите јавни финансиски средства.

**IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

За спроведување на Законот не се потребни дополнителни финансиски средства од Буџетот на Република Македонија.

**V. СКРАТЕНА ПОСТАПКА ЗА ДОНЕСУВАЊЕ НА ЗАКОН**

Согласно член 170 од Деловникот на Собранието на Република Македонија, се предлага Предлогот на Закон за изменување на законот за вршење на сметководствени работи, да се донесе по скратена постапка.

**ПРЕДЛОГ НА ЗАКОН**

**ЗА ИЗМЕНУВАЊЕ ДОПОЛНУВАЊЕ НА ЗАКОНОТ ЗА ВРШЕЊЕ НА СМЕТКОВОДСТВЕНИ РАБОТИ**

Член 1

Во законот за вршење на сметководствени работи („Службен весник на Република Македонија “ бр. 95/12, 188/13, 27/14, 154/15, 192/15, 23/16 и 190/16) во член 2 став 1 точката 5 се **брише**.

Во член 2 точка 15 делот од реченицата „**законите со кои се регулира водењето на сметководството**’’ се **брише**.

Ставовите 6, 7,8 ,9,10,11,12,13,14,15,16,17,18,19,20 се преименуваат последователно во 5,6,7,8,9,10,11,12,13,14,15,16,17,18 и 19.

Член 2

Во член 6 став 1 точка 3 се **брише**.

Точките 4, 5, 6, 7,8 ,9,10,11,12 се преименуваат последователно во точки 3,4, 5, 6, 7,8 ,9,10 и 11.

Член 3

Во член 7 став 2 точки 4 и 6 се **бришат**.

Точките 5, 7,8 ,9,10,11,12,13,14,15,16,17 се преименуваат последователно во точки 4, 5, 6, 7,8 ,9,10,11, 12, 13,14 и 15.

Во член 7 став 3 во делот од реченицата „ 4)’’ се **брише**.

Во член 7 став 4 во делот од реченицата „ 6)’’ се **брише**.

Во член 7 став 5 се **брише**.

Ставовите 6, 7,8,9 се преименуваат последователно во точки 5, 6, 7 и 8.

Член 4

Во член 10 став 3 точка 5 се **брише**.

Точките 6, 7,8 ,9,10,11,12,13,14,15,16,17,18,19,20,21,22 се преименуваат последователно во точки 5,6, 7,8 ,9,10,11,12,13,14,15,16,17,18,19,20 и 21.

Член 5

Во членот 13 став 1 точка 3 се **брише**.

Точките 4,5,6,7,8 ,9 се преименуваат последователно во точки 3,4,5,6, 7 и 8.

Член 6

Во член 19 став 1 делот од реченицата, броевите и зборовите „90“, „три“, се **заменува** со броевите и зборовите „**140**“ и „**седум**“.

Во член 19 став 2 делот од реченицата, броевите и зборовите „120“, „три“, се **заменува** со броевите и зборовите „**210**“ и „**седум**“.

Член 7

Во член 19-а став 1 делот од реченицата, зборовите „полага испит за проверка на знаењето“, се **заменуваат** со зборовите „**се стекнува со право на повторен упис во регистрите во кој бил претходно запишан**“.

Член 8

Член 19-а став 2 ( се брише )

Член 9

Член 19-б се брише.

Член 10

Член 20 став 2 се дополнува и гласи: „Сметководителот води трговски/деловни книги за сите обврзници за водење на сметководство и составува и потпишува годишна сметка за трговци поединци и здруженија и фондации, **вработен со полно работно време**.“

Член 20 став 3 се дополнува и гласи: „ Овластениот сметководител води трговски/деловни книги и/или составува и потпишува годишна сметка и/или финансиски извештаи за сите обврзници за водење на сметководство, **вработен со полно работно време**.“

Член 20 став 8 се дополнува, менува и гласи: „**Доколку друштвото за вршење сметководствени работи врши сметководствени работи на АД друштва, мора да има вработено најмалку еден сметководител и еден овластен сметководител**.

Додавање на **НОВ** став во членот 20:

Член 20 став 9 кој гласи: „**Никој нема право на потпис во трговски/деловни книги, годишни сметки, финансиски извештаи, пријави и сите други даночни обрасци, на определеното место Сметководител, освен сметководител или овластен сметководител, согласно овластувањата и овој закон**.“

Член 11

Додавање **НОВ** Член 24-а

(1) Институтот со решение го одзема уверението на сметководителот односно овластениот сметководител ако:

1) уверението е издадено врз основа на неточни податоци,

2) повеќе не се исполнети условите врз основа на кои е издадено уверението,

3) трајно се избрише од соодветниот регистар.

(2) Против решението од став (1) на овој член сметководителот односно овластениот сметководител може да поведат управен спор пред надлежен суд во рок од 30 дена од приемот на решението.

Член 12

Член 28 став 2 точки 1 и 2, се **брише** во целост.

Член 13

Член 30 Став 1 точка 3 се **брише**.

Точките 4,5,6,7,8 се преименуваат последователно во точки 3,4,5,6, и 7.

Член 30 став 2 точка 2 делот од реченицата „ точки 3) и 4)“, се **заменуваат** со зборовите : „**точка** **4)“.**

Член 30 став 3 делот од реченицата „ точки 3) и 4)“, се **заменуваат** со зборовите : „**точка 4)“.**

Член 14

Член 40 став 2 точка 1 делот од реченицата „ и законите и подзаконските прописи со кои се регулира водењето на сметководството “, се **брише**.

Член 15

Член 44 став 1 точка 1 делот од реченицата „ 1000 до 2000 “, се **заменуваат** со зборовите „**500 до 1000**“.

Член 44 став 1 точка 2 се **брише**.

Точките 3 и 4 се преименуваат последователно во точки 2 и 3.

Член 16

Член 45 став 1 делот од реченицата „ 4000 “, се **заменуваат** со зборовите „**2000**“.

Член 45 став 1 точка 7 се **брише**.

Точките 8 и 9 се преименуваат последователно во точки 7 и 8.

Член 45 став 2 делот од реченицата „ 30% “, се **заменуваат** со зборовите, броеви „**15%**“.

Член 17

Член 68 (Член 20 од Законот објавен во „Службен весник на Република Македонија” бр. 190/16), се **брише**.

ОБРАЗЛОЖЕНИЕ НА ПРЕДЛОГ - ЗАКОНОТ

I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ НА ЗАКОНОТ

Содржината на Предлог законот се состои од седумнаесет (17) членови.

**Со членот 1 се предлага:**

Во членот 2 став 1 точка 5 „**Испит за проверка на знаење**” ( се **брише** ).

Укинување на принципот испит, проверка на знаења и сл.

**Без полагање на испит за оние кои веќе ги поседуваат уверенијата**, заклучно со 31.12.2017 година, зошто тие се стекнати со услови претходно определени со закон, а согласно тоа и се однесуваат во економијата и бизнисот, работат во фирми или отвориле бироа. Некои бироа, па и сметководители веќе работат и пред законот 30 години – успешно и од општествен интерес исправно. Нема сериозни судски податоци како показатели дека досега сметководителите и без полагање и проверка работеле неисправно, во откриените и процесирани стопански престапи каде сметководителот е посочен за виновен. Целиот влог кој го стекнале, работејќи 5-10-20-30 години, сега благодарение на вака поставен закон, се доведува во прашање.

Во членот 2 точка 15 делот од реченицата „**законите со кои се регулира водењето на сметководството**’’ ( се **брише** )

Поради непрецизност, неутврдена регулатива во кој дел би била насочена, методологија, непостоење на Правилник за контрола и сл. Дополнително, за начинот и исправноста на водењето на сметководство веќе има надлежни државни институции кои се грижат за негово спроведување и во случај на прекршоци, негово санкционирање поставени од страна на државата. Во случајов има удвојување на контрола, а со тоа и можност за двојни казнувања.

**Со членот 2 се предлага:**

Во член 6 став 1 точка 3 „организира и спроведува испит за проверка на знаење за сметководител односно овластен сметководител,“ ( се **брише** )

Бришење на сите членови поврзани со полагање на испит.

**Со членот 3 се предлага:**

Во член 7 став 2 точки 4 и 6 ( се **бришат** )

4) ја донесува програмата за полагање на испит за проверка на знаење на сметководител односно овластен сметководител,

6) ја утврдува висината на надоместокот за полагање на испит за проверка на знаење на сметководител односно овластен сметководител,

Во член 7 став 5 Владата на Република Македонија дава согласност на тарифникот од ставот (4)

на овој член. ( се **брише** )

Бришење на сите членови поврзани со полагање на испит.

**Со членот 4 се предлага:**

Во член 10 став 3 точка 5

5) ја предлага висината на надоместокот за полагање на испит за проверка на знаење на сметководител односно овластен сметководител. ( се **брише** )

Бришење на сите членови поврзани со полагање на испит.

**Со членот 5 се предлага:**

Во членот 13 став 1 точка 3) надоместоци за полагање испит за проверка на знаењето за сметководител и овластен сметководител. ( се **брише** )

Бришење на сите членови поврзани со полагање на испит.

**Со членот 6 се предлага:**

Во член 19 став 1 делот од реченицата, броевите и зборовите „90“, „три“, се заменува со броевите и зборовите „**140**“ и „**седум**“.

Во член 19 став 2 делот од реченицата, броевите и зборовите „120“, „три“, се заменува со броевите и зборовите „**210**“ и „**седум**“.

Континуирано професионалното усовршување да биде на 7 години со вкупно 210 часови за овластени сметководители односно 140 часови за сметководители, после кое ке може да ја продолжи сопствената лиценца, т.е. се стекнува соправо на продолжување, упис во регистар. Ваквата практика е веќе присутна во другите професии, кај лекарите, стоматолозите, фармацевтите и не гледаме причина зошто сличен модел да не се применува, со оглед дека и тие работат исклучиво чувствителна материја, па таа е на рок од 7 години. Затоа сметаме дека и во нашата професија може да се примени овој модел.

**Со членот 7 се предлага:**

Во член 19-а став 1 „По завршување на обуките од член 19 ставови (1) и (2) на овој закон, сметководителот, односно овластениот сметководител **~~полага испит за проверка на знаењето~~**.“

делот од реченицата, зборовите „полага испит за проверка на знаењето“, се заменуваат со зборовите „**се стекнува со право на повторен упис во регистрите во кој бил претходно запишан**“.

Согласно ставот да не се полага се брише проверка на знаење, со право на упис во регистер за продолжување на лиценцата.

**Со членот 8 се предлага:**

Член 19-а став 2 „Испитот од став (1) на овој член го организира Институтот најмалку еднаш

годишно, а го спроведува Комисија за спроведување на испитот составена од:.....“ ( се **брише** )

Бришење на сите членови поврзани со полагање на испит

**Со членот 9 се предлага:**

Член 19-б се брише. Поврзани одредби доколку кандидатот не положи испи.

Бришење на сите членови поврзани со полагање на испит

**Со членот 10 се предлага:**

Член 20 став 2 се **дополнува** и гласи: „***Сметководителот***води трговски/деловни книги за сите обврзници за водење на сметководство и составува и потпишува годишна сметка за трговци поединци и здруженија и фондации, **вработен со полно работно време**.“

Член 20 став 3 се дополнува и гласи: „ ***Овластениот сметководител*** води трговски/деловни книги и/или составува и потпишува годишна сметка и/или финансиски извештаи за сите обврзници за водење на сметководство, **вработен со полно работно време**.“

Со овие 2 измени се врши исклучување на нелојалната конкуренција од професија. Ќе немаат можност да потпишуваат пензионери, вработени со договор на дело, или пак внатрешно вработени со скратено работно време, кое сега е практика, на 1, на 2 часа, на 4 неделно и т.н., а истовремено тие истите на овој начин се нелојална конкуренција на сметководствените бироа кои за разлика од нив мораат да обезбедуваат влогови, ресурси, енергија, лиценци, осигурување од штетен настан како заштита, закупнини, основаат друштва и како такви одговараат во системот , плакаат даноци, подлегнуваат на строги норми и казни, од овој и други закони.

Член 20 став 8 се дополнува, менува и гласи: „**Доколку друштвото за вршење сметководствени работи врши сметководствени работи на АД друштва, мора да има вработено најмалку еден сметководител и еден овластен сметководител**.

Со оваа измена се изедначуваат правата на ТП со Друштвата за водење на сметководствени работи, во делот за работа со ист вид на фирми ( оврзници за водење на сметководство ), а во делот кој им се разликува, а тоа се ДОО или АД, сметководственото биро ( кое е ТД – ДООЕЛ или ДОО ) да има уште еден вработен сметководител најмалку. Доколку некое сметководствено биро има намера да му врши сметководствени услуги на правно лице ДОО или АД, во тој случај ке мора задолжително да има уште најмалку 1 вработен сметководител.

**НОВ** Член 20 став 9 кој гласи: „ **Никој нема право на потпис во трговски/деловни книги, годишни сметки, финансиски извештаи, пријави во УЈП и сите други даночни обрасци, на определеното место Сметководител, освен сметководител или овластен сметководител, согласно овластувањата**.“

Досега во практиката во УЈП и во ЦРРМ се прифаќаше потпишување на сметководствена документација, Пријави, Годишна сметка и тн. од страна на Управителот на друштвото, на позицијата СМЕТКОВОДИТЕЛ.и тоа независно кој ја обработувал материјата во неа.За тоа не се знае.Со тоа се дозволува од една страна некомпетентно и неовластено лице, нерегистрирано, нелиценцирано лице да пополнува и потпишува, од друга страна, точност и одговорност, од трета нелојална конкуренција. Сметководители вработени во државни институции во своето слободно време ги обработуваат документите дома или кај обврзниците за водење на сметководство, во нивни простории, канцеларии, а верификацијата на докуметите ја оставруваа со ПОТПИС обезбеден од УПРАВИТЕЛОТ. Крајно некоректно, неконкурентно, нелојално и непрофесионално на професијата. Овој оставен простор создава нездрава пазарна позиција на оние кои тоа го прават според Законот. Имплементацијата на овој член ќе ги реши сите дилеми и прашања како за професионалноста така и за не/лојалната конкуренција.

**Со членот 11 се предлага:**

**Нов** Член 24-а,

(1) Институтот со решение го одзема уверението на сметководителот односно овластениот сметководител ако:

1) уверението е издадено врз основа на неточни податоци,

2) повеќе не се исполнети условите врз основа на кои е издадено уверението,

3) трајно се избрише од соодветниот регистар.

(2) Против решението од став (1) на овој член сметководителот односно овластениот сметководител може да поведат управен спор пред надлежен суд во рок од 30 дена од приемот на решението.

Овој член досега не беше определен, за одземање на уверението на физичките лица.

**Со членот 12 се предлага:**

Член 28 став 2 точки 1 и 2, се брише во целост.

(2) Сметководствени работи не може да врши:

1) сметководител односно овластен сметководител кој е со над 2% од акциите со право на глас односно влоговите кај обврзникот за водење сметководство,

2) трговец поединец-сметководител, трговец поединец-овластен сметководител односно друштво за вршење сметководствени работи кој е акционер или вложувач со над 2% од акциите со право на глас односно влоговите кај обврзникот за водење сметководство.

Ова ограничување е против-уставно, од апект на презумција на невиност, априори се определува дека некој ке стори кривично дело, па оваа мерка би го спречила. Но, зошто не е така, на пример случајот кога според законот за ТД е овозможено исто физичко лице да биде и ОСНОВАЧ и УПРАВИТЕЛ. Зарем не важи истата релација во овој случај. Сметаме дека оправдано и од друг аспект, а тоа е задолжителното осигурување од штетен настан кој е до 20 000 евра, кој мора да го имаат сметководствените бироа.

**Со членот 13 се предлага:**

Член 30 Став 1 точка 3 „доколку лицето не го положи испитот за проверка на знаење од член 19-а“, ( се **брише** )

Член 30 став 2 точка 2 делот од реченицата „ точки 3) и 4)“, се **заменуваат** со зборовите : „**точка** **4)“.**

Член 30 став 3 делот од реченицата „ точки 3) и 4)“, се **заменуваат** со зборовите : „**точка 4)“.**

Бришење, менување, усогласување на сите членови поврзани со полагање на испит

**Со членот 14 се предлага:**

Член 40 став 2 точка 1 делот од реченицата „ и законите и подзаконските прописи со кои се регулира водењето на сметководството “, ( се **брише )**

Тоа е уредено со други закони, кои веќе ги спроведуваат други надлежни државни институции. Удвојувањето е непотребно.

**Со членот 15 се предлага:**

Член 44 став 1 точка 1 делот од реченицата „ 1000 до 2000 “, се **заменуваат** со зборовите „**500 до 1000**“.

Член 44 став 1 точка 2 „врши сметководствени работи спротивно на член 28 став (2) точка 1 )“ , ( се **брише )**

Сметаме дека казните се превисоки и не се одмерени по големина на субјекти, затоа сега треба да бидат најмалку двојно намалени до наредни промени.

Вториот став се однесува на веќе поврзан избришан став 1 точка 2.

**Со членот 16 се предлага:**

Член 45 став 1 делот од реченицата „ 4000 “, се **заменуваат** со зборовите „**2000**“.

Член 45 став 1 точка 7 „врши сметководствени работи кај обврзник за водење сметководство во

спротивност на член 28 став (2) точка 2)“ ,( се **брише )**.

Член 45 став 2 делот од реченицата „ 30% “, се **заменуваат** со зборовите, броеви „**15%**“.

Сметаме дека казните се превисоки и не се одмерени по големина на субјекти, затоа сега сме на мислење дека треба да бидат најмалку двојно намалени до наредни промени согласно релевантни показатели. Вториот став 2 се однесува на веќе избришан став.

**Со членот 17 се предлага:**

Член 68 (Член 20 од Законот објавен во „Службен весник на Република Македонија” бр. 190/16), „**Првиот** **испит** за проверка на знаење за сметководител односно овластен сметководител ќе се спроведе во рок од три месеци од завршување на првата обука за континуирано професионално усовршување од 90 часа за сметководител, односно 120 часа за овластен сметководител согласно член 19 од овој закон“.( се **брише** ).

Согласно сите членови поврзани со полагање на испит.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ

ОДРЕДБИ

Решенијата содржани во одредбите се меѓусебно поврзани и чинат една правна целина.

III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Од овие одредби во Предлог Законот за изменување на Законот за вршење сметководствени работи значајно ке се унапреди целокупната сметководствена дејност во единство и меѓусебна толеранција на принцип на еквивалентност на пазарот, сите под еднакви услови. Одговорност при ставањето потписи на сите документи кои се во надлежност на сметководителите, квалитет во работата и развој на професијата во целина. Како професија, значаен фактор во релацијата стопанственик и државна институција. Колку поквалитетна, одмерена и еквивалентна на стопанските текови, толку повеќе позитивни и одмерени резултати на двете страни. **Исфрлање на досегашната можност Управителите да потпишуваат пријави, финансиски извештаи и сл. на** **со закон утврденото место СМЕТКОВОДИТЕЛ.**